b'\n_START_ARTICLE_\nStatistika\n_START_SECTION_\nIzvor\n_START_PARAGRAPH_\nBeseda statistika izvira iz sodobnega latinskega izraza statisticum collegium (predavanje o dr\xc5\xbeavnih zadevah), iz katerega izhajata italijanska beseda statista, ki pomeni dr\xc5\xbeavnik, oziroma politik, in nem\xc5\xa1ka beseda Statistik, ki v izvirniku pomeni analize podatkov o dr\xc5\xbeavi. Od zgodnjega 19. stoletja izraz pomeni splo\xc5\xa1no zbiranje in urejanje podatkov. Zbiranje podatkov, pomembnih za dr\xc5\xbeavo poteka v okviru nacionalnih in mednarodnih statisti\xc4\x8dnih uradov, ki ve\xc4\x8dinoma zbirajo podatke, pomembne za oblikovanje politik na dr\xc5\xbeavni in mednarodni ravni. Primer tak\xc5\xa1nega zbiranja podatkov je popis prebivalstva, ki navadno predstavlja najpopolneje zbrane podatke o prebivalstvu (populaciji) neke dr\xc5\xbeave.'